Legal Document

Category: 1722

Text:
79. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 2/30574/0025 της 13/23 Ιουν. 2000 (ΦΕΚ Β΄ 768) Προσδιορισμός των χρεών του Οργανισμού Αστικών Συγκοινωνιών Αθηνών (ΟΑΣΑ) προς το Ελληνικό Δημόσιο. Έχοντας υπόψη: 1. Τις διατάξεις των παραγράφων 12, 13, 14, 16 και 17 του άρθρου 5 του Ν. 2669/18-12-1998 (ΦΕΚ 283 τεύχος Α΄). 2. Την αριθμ. 11478/13.4.2000 επιστολή-βεβαίωση της Δημόσιας Οικονομικής Υπηρεσίας ΦΑΒΕ Αθηνών. 3. Το αριθμ. 2766/17.4.2000 έγγραφο του OΑΣΑ. 4. Την απόφαση του Πρωθυπουργού και Υπουργού Οικονομικών αριθμ. 1039386/441/Α0006 (ΦΕΚ 571/τ.Β΄/ 21.4.2000) «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών», αποφασίζουμε: 1. Προσδιορίζουμε τα χρέη του Οργανισμού Αστικών Συγκοινωνιών Αθηνών (ΟΑΣΑ) προς το Ελληνικό Δημόσιο από καταπτώσεις εγγυημένων δανείων που είχαν χορηγηθεί για την αντιμετώπιση οποιονδήποτε αναγκών της Επιχείρησης Αστικών Συγκοινωνιών (Ε.Α.Σ.) μέχρι 30.12.1999 στο ποσό των τριών δισεκατομμυρίων επτακοσίων ογδόντα τεσσάρων εκατομμυρίων οκτακοσίων εξήντα δύο χιλιάδων οκτακοσίων δέκα τριών (3.784.862.813) δραχμών. 2. Προσδιορίζουμε τα χρέη του Οργανισμού Αστικών Συγκοινωνιών Αθηνών (ΟΑΣΑ) προς το Ελληνικό Δημόσιο από καταπτώσεις εγγυημένων δανείων του μέχρι 30-12-1999 στο ποσό των τριάντα ενός δισεκατομμυρίων τριάντα έξι εκατομμυρίων πεντακοσίων εβδομήντα μιάς χιλιάδων επτακοσίων (31.036.571.700) δραχμών, που κατά φορέα αντιστοιχούν ως εξής: ΦΟΡΕΑΣ               ΒΕΒΑΙΩΜΕΝΑ ΚΕΦΑΛΑΙΑ ΗΣΑΠ                                         12.753.748.959 ΗΛΠΑΠ                                        5.660.290.833 ΟΑΣΑ                                                 52.955.787 ΕΘΕΛ                                          12.569.576.121                       ΣΥΝΟΛΟ              31.036.571.700 3. Τα χρέη του Οργανισμού Αστικών Συγκοινωνιών Αθηνών (OΑΣΑ), όπως αυτά προσδιορίζονται, στην παράγραφο 1 της παρούσας απόφασης προς το Ελληνικό Δημόσιο συνολικού ποσού τριών δισεκατομμυρίων επτακοσίων ογδόντα τεσσάρων εκατομμυρίων οκτακοσίων εξήντα δύο χιλιάδων οκτακοσίων δέκα τριών (3.784.862.813) δραχμών, διαγράφονται, και δεν αναζητούνται, σύμφωνα με τις διατάξεις της παρ. 12 του άρθρου 5 του Νόμ. 2669/98. (Μετά τη σελ. 326,460) Σελ. 326,461 Τεύχος -Σελ.  Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 21.Ζ.β.78-79 4. Τα Χρέη του Οργανισμού Αστικών Συγκοινωνιών Αθηνών (OΑΣΑ) όπως αυτά προσδιορίζονται στην παράγραφο 2 της παρούσας κοινής απόφασης, τακτοποιούνται, από το Ελληνικό Δημόσιο με αντίστοιχες προς τα εν λόγω χρέη, αυξήσεις του μετοχικού κεφαλαίου και έκδοσης ίσης αξίας ονομαστικών μετοχών υπέρ του Ελληνικού Δημοσίου δια του OΑΣΑ. 5. Δικαιολογητικό της διαγραφής των χρεών, αποτελεί η παρούσα απόφαση.